b'\n_START_ARTICLE_\nDedinja (film)\n_START_SECTION_\nVsebina\n_START_PARAGRAPH_\nCatherine Sloper (Olivia de Havilland) je srame\xc5\xbeljiva mlada \xc5\xbeenska, ki \xc5\xbeivi s svojim dominantnim in bogatim o\xc4\x8detom (Ralph Richardson). O\xc4\x8de jo pogosto primerja z njeno preminulo materjo in ji da pogosto vedeti, da ji ne bo nikoli segla niti do kolen. Tudi mo\xc5\xa1ki se srame\xc5\xbeljive Catherine izogibajo. Nekega dne na plesu spozna o\xc4\x8darljivega, a revnega mladeni\xc4\x8da Morrisa Townsenda (Montgomery Clift), ki se vidno zanima za Catherine. Kmalu se zaljubita in se nameravata celo poro\xc4\x8diti. To pa ni v\xc5\xa1e\xc4\x8d njenemu o\xc4\x8detu, ki verjame, da se ho\xc4\x8de Morris z njo poro\xc4\x8diti le zaradi njenega denarja. Zagrozi ji, da jo bo v primeru poroke razdedinil. Catherine, ki je prvi\xc4\x8d v svojem \xc5\xbeivljenju sre\xc4\x8dna, mu pove, da je to ne bo ustavilo od poroke. Na ve\xc4\x8der pred poroko Catherine omeni Morrisu, da jo namerava o\xc4\x8de razdediniti. \xc4\x8ceprav je Morris vidno presene\xc4\x8den, ji obljubi, da jo bo pozneje pri\xc5\xa1el iskat s ko\xc4\x8dijo, toda kjub temu, da ga Catherine \xc4\x8daka celo no\xc4\x8d, ga ni. \xc5\xa0ele takrat uvidi, da je imel o\xc4\x8de prav. Nekaj \xc4\x8dasa zatem Dr. Slooper umre, Catherine pa se po\xc4\x8dasi preobrazi v mo\xc4\x8dnej\xc5\xa1o in samozavestnej\xc5\xa1o \xc5\xbeensko. Na njeno presene\xc4\x8denje, se nekega dne Morris spet pojavi pred vrati. Catherine razlo\xc5\xbei, da se na dan poroke ni prikazal, ker se je ustra\xc5\xa1il zakona, toda trdi, da je zdaj resni\xc4\x8dno pripravljen na poroko. \xc4\x8ceprav ga Catherine globoko v sebi prezira, uvidi, da se je v Morrisu resni\xc4\x8dno prebudila ljubezen. To pa je ne ustavi od njenega na\xc4\x8drta ... Pove mu, da se ho\xc4\x8de \xc5\xa1e vedno poro\xc4\x8diti z njim, vendar rabi nekaj \xc4\x8dasa, da spakira svojo prtljago. Nato Morris odide, ko pa se vrne h Catherine, najde tam le zaklenjena vrata. Morris za\xc4\x8dne glasno klicati Catherine in udarjati po vratih, toda Catherine, ki je v hi\xc5\xa1i, to ne premami. Polna samozavesti in samospo\xc5\xa1tovanja odkoraka stran od vrat, medtem ko Morris \xc5\xa1e vedno stoji pred vrati in jo obupan kli\xc4\x8de.'